IL-GWERRA Meta quddiem għajnejja taqa' l-qerda, Is-serq li jsir, il-ħażen u l-mibegtida, Il-għaks u l-ġuħ li ġġib; familji mxerrda Mill-mewt beżgħana, jiġru b'qalb imriegħda, Nisħtek, ja Gwerra. Int ma tafx bi ħiniena. Bil-għajb tad-demm tebbajt il-ġieħ taż-żmien U bdilt fi dbiba l-bniedem. Saħta w hjiena Tiġbor ġo fik: int qridt l-għelm tal-ħelsien. Nisħitek xħin nara jmutu, qtajja qtajja, Suldati, b'ħarsa minn ta' wġigħ u biża', Imma nisħtek minn qalbi xħin il-ħajja Nara tinqered ta' tfal żgħar u nisa, Għatxan għall-ġid, il-Ħsieb tal-bniedem sferra, Lil Alla nesa, u ftakar fik, ja Gwerra. Ġuże CHETCUTI